Abduxakim Turgʻunov. Abduxakim Idrisovich Turgʻunov (; 1941-yilning 28-mayda, Toshkentda tugʻilgan) – Oʻzbekiston SSRda birinchi xizmat koʻrsatgan jurnalist. Sport jurnalisti, sharhlovchi, „Sport“ va „Oʻzbekiston“ davlat telekanallaridagi „Axborot“ dasturining teleboshlovchisi sifatida tanilgan. Oʻzbekiston MTRKda maxsus muxbir boʻlib ishlagan. Biografiyasi. Turgʻunov Abduxakim Idrisovich 1941-yil 28-mayda Toshkent shahrida tugʻilgan. 1947-yilda Toshkent shahar Oktabr tumanidagi 14-sonli oʻrta maktabga oʻqishga kirdi. 1957-yilda 14-maktabni tugatgach, Oʻzbekiston davlat jismoniy tarbiya va sport universitetiga oʻqishga kirdi. Mehnat faoliyati. Faoliyatining boshida umumtaʼlim maktabida jismoniy tarbiya oʻqituvchisi boʻlib ishlagan. Shundan soʻng u mahalliy va respublika turnirlarida sport hakami, sport sharhlovchisi boʻlib ishladi. „Oʻzbekiston“ telekanalidagi „Axborot“ dasturining muharriri, teleboshlovchisi, shuningdek, „Sport“ telekanalida sport sharhlovchisi sifatida tanilgan. U Oʻzbekiston MTRK maxsus muxbiri etib tayinlangan. 2002-yilda Turgʻunov Abduxakim Idrisovich oʻz faoliyatini yakunladi va 2002-yilda sogʻligʻi sababli nafaqaga chiqdi.